Tootespetsifikaadi olulise muudatuse heakskiitmise taotluse avaldamine vastavalt Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) artikli 50 lõike 2 punktile a

(2023/C 41/13)

Käesoleva dokumendi avaldamine annab õiguse esitada muudatuse suhtes vastuväiteid vastavalt Euroopa Parlamendi ja nõukogu määruse (EL) nr 1151/2012 (1) artiklile 51 kolme kuu jooksul alates käesoleva dokumendi avaldamise kuupäevast.

KAITSTUD PÄRITOLUNIMETUSE / KAITSTUD GEOGRAAFILISE TÄHISE TOOTESPETSIFIKAADI OLULISE MUUDATUSE HEAKSKIITMISE TAOTLUS

Muudatuse heakskiitmise taotlus kooskõlas määruse (EL) nr 1151/2012 artikli 53 lõike 2 esimese lõiguga

„Pesca e Nettarina di Romagna“

ELi nr: PGI-IT-1535-AM02 – 15.9.2020

KPN ( ) KGT (X)

1. Taotlejate rühm ja õigustatud huvi

Consorzio di Tutela Pesca e Nettarina di Romagna I.G.P. (KGT „Pesca e nettarina di Romagna“ kaitse ühing) Via Béla Bartók 29/G 44124 – Ferrara

Tel +39 0532 904511

Faks +39 0532 904521

Sertifitseeritud e-post: consorziopesca@registerpec.it

Ühendusel Consorzio di Tutela Pesca e Nettarina di Romagna I.G.P. on seadusekohane õigus esitada muutmistaotlus vastavalt põllumajandus-, toiduainete- ja metsanduspoliitika ministeeriumi (Ministero delle politiche agricole alimentari e forestali) 14. oktoobri 2013. aasta määruse nr 12511 artikli 13 lõikele 1.

2. Liikmesriik või kolmas riik

Itaalia

3. Tootespetsifikaadi osa, mida muutmine hõlmab

☐ Toote nimetus

☒ Toote kirjeldus

☒ Geograafiline piirkond

☒ Päritolutõend

☒ Tootmismeetod

☒ Seos piirkonnaga

☒ Märgistus

☒ Muu (kontrollid; artiklite järjekord ja pealkirjad)

4. Muudatus(t)e liik

☒ Registreeritud KPNi või KGT tootespetsifikaadi muudatus, mis on määruse (EL) nr 1151/2012 artikli 53 lõike 2 kolmanda lõigu kohaselt oluline.

☐ Sellise registreeritud KPNi või KGT tootespetsifikaadi muudatus, mille koonddokumenti (või sellega võrdväärset dokumenti) ei ole avaldatud ja mis on määruse (EL) nr 1151/2012 artikli 53 lõike 2 kolmanda lõigu kohaselt oluline.

5. Muudatus(Ed)

Toote kirjeldus

Tootespetsifikaadi artikli 2 lõikes 1 esitatud järgmine loetelu:

„Pesca di Romagna“ Kollase viljalihaga sordid: „Maycrest“, „Spring Lady“, „Sprinbelle“, „Springcrest“, „Suncrest“, „Royal Glory“, „Royal Gem“, „Dixired“, „Flavorcrest“, „Glohaven“, „Merril Gem Free 1“, „Redhaven“, „Royal Majestic“, „Royal Time“, „Rich Lady“, „Maria Marta“, „Summer Rich“, „Grenat“, „Elegant Lady“, „Fayette“, „Royal Summer“, „Royal Lee“, „Royal Pride“, „Romestar“, „Symphonie“, „Mercil“ (või „O’Henry“), „Zainori“ (või „Kaweat“). Valge viljalihaga sordid: „IRIS Rosso“, „Maria Bianca“, „Tendresse“ (või „Joulie“), „Duchessa d’Este“, „Rossa di San Carlo“, „Zaidaso“ (või „Kewina“).

ja

„Nettarina di Romagna“ Kollase viljalihaga sordid: „Early Sungrand“, „Maygrand“, „Laura“, „Ambra“, „Maillara“ (või „Big Ben“), „Nectaprima“, „Noracila“, „Flavortop“, „Indipendence“, „Maria Emilia“, „Maria Laura“, „Spring Red“, „Weimberger“, „Big Top“ (või „Zaitabo“), „Guerriera“, „Alitop“, „Honey Blaze“, „Romagna Big“, „Fantasia“, „Maria Aurelia“, „Nectaross“, „Stark Red Gold“, „Venus“, „Sweet Red“, „Sweet Lady“, „Morsiani 90“, „Honey Royal“, „Honety Glo“, „Romagna Gold“. Valge viljalihaga sordid: „Silver King“, „Caldesi 2000“, „Nectarmagie“, „Silver Giant“, „Maillarmagic“, „Necta Perle“, „Romagna 3000“, „Romagna Red“.

on muudetud järgmiselt:

Virsikud Varased kollase viljalihaga sordid: „Bordò“, „Coraline“ (või „Monco“), „Crimson Lady“, „Dixired“, „Flavorcrest“, „Maycrest“, „Merril Gem Free 1“, „Rich May“, „Royal Glory“, „Royal Majestic“, „Royal Time“, „Ruby Rich“, „Sagittaria“, „Spring Lady“, „Sprinbelle“, „Springcrest“, „Sugar Time“. Vahepealsed ja hilised kollase viljalihaga sordid: „Azurite“, „Corindon“, „Diamond Princess“, „Elegant Lady“, „Fayette“, „Glohaven“, „Grenat“, „Maria Marta“, „Mercil“ (või „O’Henry“), „Plusplus“, „Redhaven“, „Rich Lady“, „Rome Star“, „Royal Estate“, „Royal Jim“, „Royal Lee“, „Royal Pride“, „Royal Summer“, „Royal Sweet“, „Summer Rich“, „Suncrest“, „Sweet Dream“, „Sweet Henry“, „Symphonie“, „Vista Rich“, Zainori’ (või „Kaweah“), „Zee Lady“. Varased valge viljalihaga sordid: „Greta“, „Iris Rosso“, „Monsolle“, „Patty“. Vahepealsed ja hilised valge viljalihaga sordid: „Duchessa d’Este“, „Ivory Sun“, „Maria Bianca“, „Maura“, „Regalsnow“ (või „Maperla“), „Rosa del West“, „Rossa di San Carlo“, „Star Princess“, „Snow Lady“, „Tendresse“ (või „Joulie“), „Zaidaso“ (või „Kewina“). Nektariinid Varased kollase viljalihaga sordid: „Alice“, „Ambra“, „Ara“, „Big Haven“, „Carene“, „Early Sungrand“, „Extreme Beauty“, „Gartairo“, „Garofa“, „Laura“, „Maillara“ (või „Big Bang“), „Maria Emilia“, „Maygrand“, „Nectaprima“, „Noracila“, „Rebus 028“, „Weimberger“. Vahepealsed ja hilised kollase viljalihaga sordid: „Alma“, „Alma 2“, „Alexa“, „Amiga“, „Alitop“, „August Red“, „Big Top“ (või „Zaitabo“), „Diamond Ray“, „Dorabelle“, „Doracile“, „Dulcis“, „Dulciva“, „Early Zee“, „Fairlane“, „Fantasia“, „Febe“, „Flavortop“, „Gea“, „Guerriera“, „Honey Blaze“, „Honey Glo“, „Honey Kist“, „Honey Royale“, „Indipendence“, „Lady Erika“, „Late Fair“, „Luciana“, „Maria Aurelia“, „Maria Carla“, „Maria Laura“, „Max“, „Max 7“, „Monrené“, „Morsiani 60“, „Morsiani 90“, „Nectareine“, „Nectaross“, „Orine“, „Orion“, „Pit Lane“, „Pit Stop“, „Red Fair“, „Romagna Big“, „Romagna Giant“, „Romagna Gold“, „Romagna Lady“, „Romagna Queen“, „Romagna Summer“, „September Bright“, „Spring Red“, „Stark Red Gold“, „Sweet Lady“, „Sweet Red“, „Venus“, „Western Red“. Varased valge viljalihaga sordid: „Caldesi 2000“, „Garcica“, „Romagna Red“, „Romagna Star“, „Silver King“, „Turquoise“. Vahepealsed ja hilised valge viljalihaga sordid: „Caldesi 2020“, „Maillarmagie“ (või „Magique“), „Majestic Pearl“, „Nectarmagie“, „Nectaperle“, „Romagna 3000“, „Romagna Bright“, „Romagna Sweet“, „Romagna Top“, „Silver Giant“, „Silver Star“, „Sandine“, „Tourmaline“, „Zephyr“.

Muudatus hõlmab kasutatavate sortide valiku ajakohastamist ja laiendamist. See on tingitud sordiuuenduse kõrgest tasemest ja kiirusest asjaomases sektoris ning vajadusest tagada kaitstud geograafilise tähisega toote kättesaadavus. Seega on lisatud uusi sorte, mis on väga sageli saadud varasematest või vanadest sortidest. Sordivaliku laiendamine võimaldab ka saagikoristusperioodi pikendada, mis tähendab, et toode on tarbijatele kättesaadavam ja see on praegusega võrreldes kauem saadaval.

Muudatus käsitleb kokkuvõtte punkti 4.2 ja koonddokumendi vastavat punkti 3.2.

Tootespetsifikaadi artiklile 2 on lisatud järgmine lõik:

Toote „Pesca e Nettarina di Romagna“ saamiseks on lubatud kasutada muid sordiuuringute tulemusena saadud virsikusorte, kui katse- ja dokumentaalsete tõenditega tõendatakse, et toote saamismeetod ja viljade kvaliteediomadused vastavad käesolevale tootespetsifikaadile. Nende sortide kasutamisest „Pesca e Nettarina di Romagna“ saamiseks tuleb eelnevalt teavitada põllumajandus-, toiduainete- ja metsanduspoliitika ministeeriumi, kes peab läbi viima hindamise ning võib sellel eesmärgil küsida kontrolliasutuse või muu asutuse tehnilist arvamust.

Muudatuse taotlemise eesmärk on rahuldada tootjate tulevasi vajadusi seoses teadusuuringutest tulenevate uute sortide kasutuselevõtuga ning tagada „Pesca e Nettarina di Romagna“ algsete omaduste jätkuv järgimine, võttes arvesse sellele viljapuuliigile iseloomulikku kiiret sordiarendust.

Muudatus käsitleb kokkuvõtte punkti 4.2 ja koonddokumendi vastavat punkti 3.2.

Tootespetsifikaadi artikli 6 lõikes 1 puuviljade omadusi käsitlev järgmine tekst:

Virsik „Pesca di Romagna“ peab vastama tarbimisse laskmisel järgmistele omadustele. Kollase viljalihaga sordid Suurus: läbimõõt vähemalt 67 mm, millele vastab ümbermõõt 21 cm; suhkrusisaldus: vähemalt 11 °Bx; viljakest, kuju ja keskmine kaal peavad vastama asjaomase sordi omadustele. Valge viljalihaga sordid Suurus: läbimõõt vähemalt 67 mm, millele vastab ümbermõõt 21 cm; suhkrusisaldus: vähemalt 11 °Bx; viljakest, kuju ja keskmine kaal peavad vastama asjaomase sordi omadustele.

ja

Nektariin „Nettarina di Romagna“ peab vastama tarbimisse laskmisel järgmistele omadustele.

a) Kollase viljalihaga sordid Viljakest: sile; suurus: läbimõõt vähemalt 67 mm, millele vastab ümbermõõt 21 cm; suhkrusisaldus: vähemalt 11 °Bx; maitse, kuju ja keskmine miinimumkaal peavad vastama asjaomase sordi omadustele.

b) Valge viljalihaga sordid Viljakest: sile; suurus: läbimõõt vähemalt 67 mm, millele vastab ümbermõõt 21 cm; suhkrusisaldus: vähemalt 11 °Bx; maitse, kuju ja keskmine miinimumkaal peavad vastama asjaomase sordi omadustele.

on ühendatud järgmiselt ja viidud üle tootespetsifikaadi artiklisse 2:

Kvaliteediomadused

Toode „Pesca e Nettarina di Romagna“ peab tarbimisse laskmisel vastama järgmistele omadustele.

Varased kollase viljalihaga ja valge viljalihaga sordid

— Miinimumsuurus A: läbimõõt vähemalt 67 mm, millele vastab miinimumkaal 135 g;

— suhkrusisaldus: vähemalt 9,5 °Bx;

— viljakest ja kuju peavad vastama asjaomase sordi omadustele.

Vahepealsed ja hilised kollase viljalihaga ja valge viljalihaga sordid

— Miinimumsuurus A: läbimõõt vähemalt 67 mm, millele vastab miinimumkaal 135 g;

— suhkrusisaldus: vähemalt 11 °Bx;

— viljakest ja kuju peavad vastama asjaomase sordi omadustele.

Teksti paremaks struktureerimiseks peeti asjakohaseks varaseid ning vahepealseid ja hiliseid sorte eristada. See mõjutab suhkrusisalduse näitajat, mis varem koristatavate varaste sortide puhul ei saavuta vahepealsete ja hiliste sortide taset. Miinimumsuuruse täpsemaks sätestamiseks on ette nähtud ka viljade miinimumkaaluga seotud näitaja, mis vastab tootespetsifikaadis juba esitatud muudele suurusnäitajatele, nagu on osutatud kehtivates turustamisstandardites. Kõik kvaliteediomadusi määravad näitajad on viidud tootespetsifikaadi artiklist 6 üle artiklisse 2 ja seega on kõik toote omadused loetletud samas artiklis.

Muudatus käsitleb kokkuvõtte punkti 4.2 ja koonddokumendi vastavat punkti 3.2.

Tootespetsifikaadi artiklile 2 on lisatud järgmine tekst:

„Vilju võib kasutada ka töötlemiseks. Lisaks on ainult töötlemise korral võimalik kasutada ka vilju, mis vastavad kõigile tootespetsifikaadi nõuetele, välja arvatud suuruse ja kujuga seotud nõuded. Lubatud on ka koore kerged pindmised kahjustused, tingimusel et need ei mõjuta vilja kvaliteeti ega säilivusaega. Selliseid vilju ei tohi lõpptarbijatele müüa.“

See muudatus võimaldab töödelda ka vilju, mis ei vasta üksnes suuruse või kuju poolest nõuetele, hoolimata sellest, et need on toodetud ja kasvatatud vastavalt kõikidele tootespetsifikaadi sätetele. Keelatud on aga töödelda vilju, mis ei ole terved ega vasta tootespetsifikaadile.

Muudatus käsitleb kokkuvõtte punkti 4.2 ja koonddokumendi vastavat punkti 3.2.

Geograafiline piirkond

Tootespetsifikaadi artiklis 3 tootmispiirkonna kohta esitatud järgmine tekst:

Virsiku „Pesca di Romagna“ tootmispiirkond hõlmab Emilia Romagna maakonna virsikukasvatuseks sobiliku territooriumi, mis on määratletud järgmiselt:

1) Ferrara provintsi järgmised kommuunid: Argenta, Cento, Codigoro, Massa Fiscaglia, Poggio Renatico, Portomaggiore, S. Agostino, Tresigallo, Voghiera;

2) Bologna provintsi järgmised kommuunid: Borgo Tossignano, Budrio, Casalfiumanese, Castelguelfo, Castenaso, Fontanelice, Granarolo dell’Emilia, Imola, Medicina, Minerbio, Molinella, Mordano;

3) Forlì provintsi järgmised kommuunid: Bertinoro, Castrocaro Terme, Cesena, Cesena, Cesenaco Dovadola, Forlì, Forlì, Forlimpopoli, Gambettola, Gatteo, Longiano, Meldola, Mercato Saraceno, Modigliaria, Montiano, Predappio, Roncofreddo, Sant’Arcangelo, Savignano sul Rubicone;

4) Ravenna provintsi järgmised kommuunid: Alfonsine, Bagnacavallo, Bagnara di Romagna, Brisignella, Casola Valsenio, Castelbolognese, Cervia, Conselice, Cotignola, Faenza, Fusignano, Lugo, Massalombarda, Ravenna, Riolo Terme, Russi, S.Agata sul Santerno, Solarolo.

ja

Nektariini „Nettarina di Romagna“ tootmispiirkond hõlmab Emilia Romagna maakonna virsikukasvatuseks sobiliku territooriumi, mis on määratletud järgmiselt:

1) Ferrara provintsi järgmised kommuunid: Argenta, Cento, Codigoro, Massa Fiscaglia, Poggio Renatico, Portomaggiore, S. Agostino, Tresigallo, Voghiera;

2) Bologna provintsi järgmised kommuunid: Borgo Tossignano, Budrio, Casalfiumanese, Castelguelfo, Castenaso, Fontanelice, Granarolo dell’Emilia, Imola, Medicina, Minerbio, Molinella, Mordano;

3) Forlì provintsi järgmised kommuunid: Bertinoro, Castrocaro Terme, Cesena, Cesena, Cesenaco Dovadola, Forlì, Forlì, Forlimpopoli, Gambettola, Gatteo, Longiano, Meldola, Mercato Saraceno, Modigliaria, Montiano, Predappio, Roncofreddo, Sant’Arcangelo, Savignano sul Rubicone;

4) Ravenna provintsi järgmised kommuunid: Alfonsine, Bagnacavallo, Bagnara di Romagna, Brisignella, Casola Valsenio, Castelbolognese, Cervia, Conselice, Cotignola, Faenza, Fusignano, Lugo, Massalombarda, Ravenna, Riolo Terme, Russi, S.Agata sul Santerno, Solarolo.

on parandatud ja seda on täiendatud järgmiselt:

Artikkel 3 Tootmispiirkond Toote „Pesca e Nettarina di Romagna“ tootmispiirkond hõlmab Emilia Romagna maakonna virsikukasvatuseks sobilikku territooriumi, mis on määratletud järgmiselt: 1) Ferrara provintsi järgmised kommuunid: Argenta, Cento, Codigoro, Copparo, Ferrara Fiscaglia – loc. Massa Fiscaglia, Poggio Renatico, Portomaggiore, Terre del Reno – loc. S. Agostino, Tresignana – loc. Tresigallo, Voghiera; 2) Bologna provintsi järgmised kommuunid: Borgo Tossignano, Budrio, Casalfiumanese, Castel Guelfo di Bologna, Castenaso, Fontanelice, Granarolo dell’Emilia, Imola, Medicina, Minerbio, Molinella, Mordano; 3) Forlì-Cesena provintsi järgmised kommuunid: Bertinoro, Castrocaro Terme e Terra del Sole, Cesena, Cesenatico, Dovadola, Forlì, Forlimpopoli, Gambettola, Gatteo, Longiano, Meldola, Mercato Saraceno, Modigliana, Montiano, Predappio, Roncofreddo, Savignano sul Rubicone; 4) Ravenna provintsi järgmised kommuunid: Alfonsine, Bagnacavallo, Bagnara di Romagna, Brisighella, Casola Valsenio, Castel Bolognese, Cervia, Conselice, Cotignola, Faenza, Fusignano, Lugo, Massa Lombarda, Ravenna, Riolo Terme, Russi, Sant’Agata sul Santerno, Solarolo; 5) Rimini provintsi järgmised kommuunid: Santarcangelo di Romagna.

Muudatused on vajalikud kirjavigade parandamiseks, mõnede kohanimede ajakohastamiseks ja uute kommuunide lisamiseks, nagu on kirjeldatud allpool.

Massa Fiscaglia, S. Agostino ja Tresigallo kommuuni nimed on asendatud nende uute nimedega: vastavalt Fiscaglia – loc. Massa Fiscaglia, Terre del Reno – loc. S. Agostino ja Tresignana – loc. Tresigallo.

Ajakohastused on vajalikud nende muutuste kajastamiseks, mis tehti pärast ühinemisi ajavahemikus 2014. aasta jaanuarist kuni 2019. aasta jaanuarini. Need ei muuda kogu päritolupiirkonda.

Nimi „Forlì provints“ on asendatud nimega „Forlì-Cesena provints“, kuna provintsi nime muudeti vastavalt 6. märtsi 1992. aasta seadusandlikule dekreedile nr 252.

Santarcangelo di Romagna kommuun, mis näidati varem Forlì provintsi all, on nüüd nimetatud Rimini provintsi all, mis loodi eespool nimetatud seadusandliku dekreediga nr 252/1992.

Castelguelfo, Castrocaro Terme, Modigliaria, Brisignella, Castelbolognese, Massalombarda ja S. Agata sul Santerno kommuuni nimed on asendatud õigete nimedega: vastavalt Castel Guelfo di Bologna, Castrocaro Terme e Terra del Sole, Modigliana, Brisighella, Castel Bolognese, Massa Lombarda ja Sant’Agata sul Santerno.

Seega on tootespetsifikaadis mõned kirjavead parandatud, ilma et päritolupiirkonda oleks muudetud.

Päritolupiirkonnale on lisatud Ferrara ja Copparo kommuunid Ferrara provintsis.

Selle eesmärk on luua katkematu geograafiline tootmispiirkond. Ferrara ja Copparo kommuunid külgnevad ja piirnevad juba tootespetsifikaadiga hõlmatud kommuunidega, kuid eelkõige on neis pikaajaline ja suurepärane virsikute ja nektariinide kasvatamise traditsioon, mis on seal ajalooliselt kujunenud. Kuna need kommuunid asuvad juba hõlmatud alade kõrval, on need nii keskkonnatingimuste kui ka kasvatusviiside poolest samasugused.

Muudatus käsitleb kokkuvõtte punkti 4.3 ja koonddokumendi vastavat punkti 4.

Päritolutõend

Päritolutõendi koostamise korra ajakohastamine

Tootespetsifikaadi artiklis 5 virsikut „Pesca di Romagna“ ja nektariini „Nettarina di Romagna“ käsitlevad järgmised lõigud:

Emilia Romagna maakond vastutab artiklis 4 sätestatud tehniliste tingimuste täitmise kontrollimise eest. Virsiku „Pesca di Romagna“ tootmiseks sobivad virsikupuuaiad kantakse asjakohasesse loodavasse registrisse, mida ajakohastatakse ja avaldatakse kord aastas. Selle registri koopiat hoitakse kõikides tootmispiirkonnas asuvates kommuunides. Põllumajandus-, toidu- ja metsanduspoliitika ministeerium määrab kindlaks registrisse kandmise, iga-aastaste toodangudeklaratsioonide esitamise ja nõutavate lubade väljastamise korra, et tagada igal aastal geograafilise tähise all turustamiseks heakskiidetava toodangu nõuetekohane ja asjakohane kontroll.

ja

Emilia Romagna maakond vastutab artiklis 4 sätestatud tehniliste tingimuste täitmise kontrollimise eest. Nektariini „Nettarina di Romagna“ tootmiseks sobivad virsikupuuaiad kantakse asjakohasesse loodavasse registrisse, mida ajakohastatakse ja avaldatakse kord aastas. Selle registri koopiat hoitakse kõikides tootmispiirkonnas asuvates kommuunides. Põllumajandus-, toidu- ja metsanduspoliitika ministeerium määrab kindlaks registrisse kandmise, iga-aastaste toodangudeklaratsioonide esitamise ja nõutavate lubade väljastamise korra, et tagada igal aastal geograafilise tähise all turustamiseks heakskiidetava toodangu nõuetekohane ja asjakohane kontroll.

on välja jäetud ja asendatud tootespetsifikaadi artiklis 4 järgmise tekstiga:

„Artikkel 4. Päritolutõend Tootmisprotsessi iga etappi kontrollitakse ning kõik sissetulevad ja väljaminevad tooted dokumenteeritakse. Seega tagatakse toote jälgitavus, kandes artiklis 7 osutatud kontrollorgani hallatavatesse loeteludesse katastriüksused, millel toodet kasvatatakse, ning tootjate ja pakendajate andmed ja teavitades kontrolliasutust toodetud kogustest. Kontrolliasutus kontrollib kõiki kõnealustesse loeteludesse kantud füüsilisi ja juriidilisi isikuid vastavalt tootespetsifikaadis ja asjaomases kontrollikavas toodud nõuetele.“

Muudatus on vajalik selleks, et viia tekst kooskõlla praeguste kontrollisüsteemidega, kuna kehtivas versioonis esitatud kirjelduses osutatakse meetoditele ja vahenditele, mis ei ole enam kasutusel. Seda on nii numeratsiooni (nüüd tootespetsifikaadi artikkel 4) kui ka sisu osas ajakohastatud määruse (EL) nr 1152/2012 alusel. Tootespetsifikaadile vastavuse kontrollide üle teeb tegelikult kontrolli ministeeriumi määratud kontrolliasutus, mitte piirkondlikud ametiasutused. See muudatus ei mõjuta koonddokumenti.

Tootmismeetod

Tootmismeetodiga seotud muudatused puudutavad nii virsikuid kui ka nektariine.

Viidatakse kehtiva tootespetsifikaadi artiklile 4, millest saab uue jaotusega artikkel 5.

Tootespetsifikaadi uus artikkel 5 „Toote saamismeetod“ on jagatud kahte ossa:

5.1 „Mulla- ja ilmastikutingimused“ ning 5.2 „Kasvatusviisid“.

Nii kirjeldatakse artiklis tehnilisi etappe täpsemalt.

Tootespetsifikaadi artikli 4 järgmine lause:

„Kastmine, väetamine ja muu agronoomia ja kasvatusega seotud tegevus peab olema kooskõlas Emilia Romagna maakonna pädevate ametiasutuste sätestatud tehniliste nõuetega.“

on välja jäetud.

See on tegelikult eeltingimus, mida peavad järgima kõik põllumajandusettevõtjad. Õigusnormide areng ja teatavate nõuete kohustuslikkus toovad iseenesest kaasa vajaduse järgida teatavaid kriteeriume. Seega on selle nimetamine tootespetsifikaadis ebavajalik.

Kasvatusviiside kohta esitatud järgmine tekst:

„Istutustihedus peab vastama üldiselt kasutatavale tihedusele, kusjuures uute istandike puhul on võib istutustihedus olla kuni 2 000 taime hektari kohta. Lubatud standardsed painutusmeetodid on pärit juba Emiliano vaasi meetodi ja selle variantide rakendamise ajast. Tugivõrestiku puhul võib kasutada lehviku-, Y- ja võllimeetodit ning nende variante.“

on ümber sõnastatud järgmiselt:

„Istutustihedus peab vastama üldiselt kasutatavale tihedusele, kusjuures istutustihedus võib olla kuni 2 000 taime hektari kohta. Lubatud standardsed painutusmeetodid on pärit juba Emiliano vaasi ja jalaga vaasi meetodi ning nende variantide rakendamise ajast. Tugivõrestiku puhul võib kasutada lehviku-, Y- ja võllimeetodit ning nende variante.“

Konkreetne viide uutele istandikele on välja jäetud, kuna see on üleliigne. Täielikkuse huvides on sätestatud ka jalaga vaasi painutusmeetod, kuigi kõik painutusmeetodid on juba lubatud.

Tootespetsifikaadi artikli 4 järgmine lause:

„Puude hooldus peab sisaldama vähemalt ühte talvist tagasilõikust ja tagasilõikusi, kui puu on lehes, vastavalt taime vajadustele.“

on välja jäetud.

Tagasilõikust käsitlev lõik on välja jäetud, kuna see on eeltingimus. Kuna häid põllumajandustavasid kasutatakse väga mitmesuguses kontekstis, ei ole seda vaja täiendavalt täpsustada, lisades tarbetut lisateavet.

Saagikust käsitlev järgmine lause:

„Maksimaalne toodang on kõikide lubatud sortide puhul 35 000 kg hektari kohta.“

on asendatud järgmise uue tekstiga:

„Maksimaalne toodang on kõikide lubatud varaste sortide puhul 35 000 kg hektari kohta. Maksimaalne toodang on kõikide lubatud vahepealsete ja hiliste sortide puhul 50 000 kg hektari kohta.“

Maksimaalse toodangu puhul peeti asjakohaseks varaseid ning vahepealseid ja hiliseid sorte eristada. Varaste sortide puhul on toodang jäänud samaks – 35 000 kg hektari kohta.

Seepärast on lisatud vahepealsete ja hiliste sortide maksimaalne toodang – 50 000 kg hektari kohta. Tootespetsifikaadis juba sätestatud painutusmeetodeid (nt võllimeetod) kasutades on toodangut 50 000 kg hektari kohta lihtne saavutada. Need kogused ei mõjuta mingil viisil viljade kvaliteediaspekte; ülempiir on sätestatud just selle kaitsmiseks.

Tootespetsifikaadi artikli 4 järgmine lause:

„Võttes arvesse hooajalisi muutusi ja puude kasvutingimusi, kehtestab Emilia Romagna maakond iga aasta 15. maiks iga artiklis 2 osutatud sordi kohta soovitusliku keskmise toodangu eespool nimetatud ülempiiri ulatuses.“

on välja jäetud.

Seoses Emilia Romagna maakonna pädevusega määrata kindlaks soovituslik keskmine toodang tuleb märkida, et hoolimata võimalusest seda klauslit rakendada, ei ole maakond seda kunagi asjakohaseks ega vajalikuks pidanud. Seetõttu ei ole soovituslikku keskmist toodangut kunagi ametlikult eelnevalt kindlaks määratud. Eespool märgitut silmas pidades ja võttes arvesse, et kõnealust väärtust ei ole kunagi eelnevalt kindlaks määratud, on see klausel osutunud üleliigseks ning seetõttu peeti asjakohaseks see tootespetsifikaadist välja jätta.

Tootespetsifikaadi artiklis 4 virsikut „Pesca di Romagna“ ja nektariini „Nettarina di Romagna“ käsitlevad järgmised lõigud:

Selliste viljade säilitamiseks, mida võib tähistada kaitstud geograafilise tähisega „Pesca di Romagna“, tuleb kasutada jahutusmeetodit. Külmladude niiskuse ja temperatuuri väärtused peavad tagama konkreetsete kvaliteediomaduste säilimise.

ja

Selliste viljade säilitamiseks, mida võib tähistada kaitstud geograafilise tähisega „Nettarina di Romagna“, tuleb kasutada jahutusmeetodit. Külmladude niiskuse ja temperatuuri väärtused peavad tagama konkreetsete kvaliteediomaduste säilimise.

on ühendatud ja neid on kohandatud järgmiselt:

Selliste viljade säilitamiseks, mida võib tähistada kaitstud geograafilise tähisega „Pesca e Nettarina di Romagna“, tuleb kasutada jahutusmeetodit. Külmladude niiskuse ja temperatuuri väärtused peavad tagama konkreetsete kvaliteediomaduste säilimise.

Peale selle on see lause viidud üle tootespetsifikaadi artiklisse 8.

Muudatus puudutab kokkuvõtte punkti 4.5 ja eespool esitatud lause on lisatud koonddokumendi punkti 3.5.

Seos piirkonnaga

Kokkuvõtte punktis 4.6 esitatud praegune lõik, mis käsitleb seost piirkonnaga, on järgmine:

Mullastiku ja kliima eripära ning tootmispiirkonna ettevõtjate oskusteave võimaldavad kasvatada selliseid virsikuid ja nektariine, millel on suurepärased keemilis-füüsikalised ja organoleptilised omadused ning mida turustatakse Emiglia Romagna tüüpiliste toodetena nii riigi kui Euroopa tasandil. Tootmispiirkonnas valitseb iseloomulik madalikukliima, mida mõjutab Aadria mere lähedus. Tootmispiirkonna keskmine temperatuur on maakonna kõrgeim ning peaaegu täielikult puuduvad kevadkülmad, mis võiksid vilju kahjustada. „Pesche e Nettarine di Romagna“ tootmist võimaldavad mitte üksnes optimaalsed mullastiku- ja kliimatingimused, vaid ka sotsiaalse ja tootmisvõrgustiku olemasolu, mille abil neid ressursse kasutatakse ning maa ja inimtöö vilju väärtustatakse. „Pesche e Nettarine di Romagna“ kasvatuspiirkonnas on väga levinud tootjaühendused, kes tänu oma korralduslikule suutlikkusele on rajanud piirkonnas tehnilisest seisukohast täiesti avangardistlikud tootekogumiskeskused. Piirkond on niivõrd pühendunud virsikute ja nektariinide tootmisele, et annab ligikaudu veerandi Itaalia asjaomase sektori kogutoodangust.

See lõik on lisatud tootespetsifikaadi artiklile 6 ja sõnastatud ümber järgmiselt:

Mullastiku ja kliima eripära ning tootmispiirkonna ettevõtjate oskusteave võimaldavad kasvatada selliseid virsikuid ja nektariine, millel on suurepärased keemilis-füüsikalised ja organoleptilised omadused ning mida turustatakse Emiglia Romagna tüüpiliste toodetena nii riigi kui Euroopa tasandil. Tootmispiirkonnas valitseb iseloomulik madalikukliima, mida mõjutab Aadria mere lähedus. Tootmispiirkonna keskmine temperatuur on maakonna kõrgeim ning peaaegu täielikult puuduvad kevadkülmad, mis võiksid vilju kahjustada. „Pesca e Nettarina di Romagna“ tootmise tähtsus ei ole seotud mitte ainult objektiivsete ja optimaalsete mulla- ja ilmastikutingimustega, vaid ka piirkonna sotsiaalse ja tootmisstruktuuriga, mis on võimeline neid ressursse kasutama ning muundama pinnase- ja tööjõuressursid viljadeks. „Pesche e Nettarine di Romagna“ kasvatuspiirkonnas on väga levinud tootjaühendused, kes tänu oma korralduslikule suutlikkusele on rajanud piirkonnas tipptasemel tehnoloogiat kasutavad tootekogumiskeskused. Samuti on tootjad tänu selliste tootjaorganisatsioonide olemasolule ja nende korralduslikule suutlikkusele juba aastaid rakendanud kogu piirkonnas vabatahtlikult integreeritud tootmismeetodeid. Need keskkonnasõbralikud ja tarbijate tervisega arvestavad tootmismeetodid on muutunud nüüd tavapäraseks, mis aitab suurendada puuviljade tootmise keskkonnasäästlikkust. Piirkond on niivõrd pühendunud virsikute ja nektariinide tootmisele, et annab ligikaudu veerandi Itaalia asjaomase sektori kogutoodangust.

Selle muudatuse eesmärk on selgitada üksikasjalikumalt, kuidas ettevõtjate kutseoskused mõjutavad lõpptoodet. Need on seega sõnastuse muudatused, mis ei mõjuta piirkonnaga olemasoleva seos sisu.

Muudatus käsitleb tootespetsifikaadi artiklit 6, kokkuvõtte punkti 4.6 ja koonddokumendi punkti 5.

Märgistamine

Tootespetsifikaadi artikkel 8 on jagatud kolmeks osaks, mis käsitlevad säilitamist, pakendamist ja märgistamist, et selgitada erinevaid saagikoristusjärgseid etappe.

Säilitamine

Säilitamiskorda kirjeldav lõik, mis oli varem esitatud tootespetsifikaadi artiklis 4, on sellesse artiklisse üle viidud, muutes ainult nime:

8.1 Säilitamine Selliste viljade säilitamiseks, mida võib tähistada kaitstud geograafilise tähisega „Pesca e Nettarina di Romagna“, tuleb kasutada jahutusmeetodit. Külmladude niiskuse ja temperatuuri väärtused peavad tagama konkreetsete kvaliteediomaduste säilimise.

Muudatus puudutab kokkuvõtte punkti 4.5 ja eespool esitatud lause on lisatud koonddokumendi punkti 3.5.

Pakendamine

Pakendamismeetodid on ümber sõnastatud. Tootespetsifikaadi artikli 7 järgmine tekst:

„ELis heaks kiidetud pakendiliigid, mida võib vastavalt kehtivatele nõuetele kasutada, on järgmised: ühekihilised kaubaalused* mõõtmetega 30 × 40, mis on valmistatud papist, puust või plastmaterjalist**; ühekihilised kaubaalused* mõõtmetega 30 × 50, mis on valmistatud papist, puust või plastmaterjalist**; ühekihilised kaubaalused* mõõtmetega 40 × 60, mis on valmistatud papist, puust või plastmaterjalist**; ühekihilised kaubaalused* mõõtmetega 20 × 30; kinnised pakendid ühe või mitme puuvilja jaoks (alused, korvid, karbid jne). * Kaubaalused on pakendid, milles müügiühik ehk üksik puuvili ja/või selle pakend on nähtav. Kaubaalustel olevate KGT-ga toodete identifitseerimiseks tuleb iga puuvili märgistada logo kandva kleebisega, pakendis olevatest puuviljadest peab olema märgistatud vähemalt 80 %. ** Ühekordse kasutusega või taaskasutatavast plastmaterjalist tüübiga IFCO/STECO/CPR SYSTEM jne. Kõikidel loetletud juhtudel (v.a kaubaalused) peavad pakendid kindlasti olema kinni pitseeritud, nii et pakendi sisu ei saa pitserit avamata välja võtta.“

on muudetud järgmiselt:

„8.2. Pakendamine Lahtistes pakendites olevate KGT-ga toodete identifitseerimiseks tuleb iga puuvili märgistada kleebisega, pakendis olevatest puuviljadest peab olema märgistatud vähemalt 70 %. Kui viljad ei ole kleepmärgisega varustatud, peavad pakendid, näiteks kaubaalused või korvid, olema kindlasti kinni pitseeritud, nii et pakendi sisu ei saa pitserit avamata välja võtta. Samuti on lubatud müügikohas müüa lahtiselt toodet, mis on võetud kinnipitseeritud pakenditest või kleepmärgiga varustatud vilju sisaldavatest pakenditest, tingimusel et toode on paigutatud spetsiaalsetesse kastidesse või mahutitesse, millel on nähtavalt esitatud sama teave, mis on nõutav käesolevas tootespetsifikaadis osutatud pakendite puhul.“

Muudatus vastab vajadusele lihtsustada pakendiliikide kirjeldust. Selleks et vastata pakendi suuruse ja liigi puhul turu ja tarbijate erinevatele vajadustele ning võttes arvesse, et mõned pakendiliigid esitati eelmises versioonis üksnes näitena, peeti asjakohaseks viidata kehtivate õigusaktidega lubatud pakendiliikidele. Lahtise pakendi puhul peab vähemalt 70 % pakendis olevatest viljadest olema varustatud kleepmärgisega, mis tagab tarbijale suurema selguse; vastasel juhul peab pakend olema kinni pitseeritud. Samuti on esitatud teave selle kohta, et on lubatud müüa müügikohas lahtiselt toodet, mis on võetud kinnipitseeritud pakenditest või kleepmärgiga varustatud vilju sisaldavatest pakenditest, tingimusel et toode on paigutatud spetsiaalsetesse kastidesse või mahutitesse, millel on nähtavalt esitatud sama teave, mis on nõutav käesolevas tootespetsifikaadis osutatud pakendite puhul. See muudatus võimaldab ettevõtjatel müüa toodet – kinnipitseeritud pakenditest või kaubaalustelt – tarbija soovitud koguses ning tagab ka, et tarbijat toote ostmise ajal endiselt nõuetekohaselt teavitatakse.

Muudatus käsitleb kokkuvõtte punkti 4.8 ja koonddokumendi punkti 3.5.

Turustusaeg

Virsikut „Pesca di Romagna“ käsitlev säte:

„Toode tuleb turule viia ajavahemikul alates iga aasta 10. juunist kuni 20. septembrini.“

ja nektariini „Nettarina di Romagna“ käsitlev säte:

„Toode tuleb turule viia ajavahemikul alates iga aasta 15. juunist kuni 30. septembrini.“

on asendatud järgmisega:

„Toode tuleb turule viia alates 10. juunist.“

Peeti asjakohaseks märkida üksnes turustusaja alguskuupäev, jättes selleks 10. juuni, ning jätta välja lõppkuupäev. Selles võetakse arvesse viimastel aastatel toimunud kliimamuutusi, mille tulemusena on turustusaeg pikenenud, ning uute, hilisemate sortide lisandumist.

See muudatus ei mõjuta kokkuvõtet ega koonddokumenti.

Märgistamine

Märgistamine – sõnastus

Märgistuse sõnastuses on muudetud mõningaid väiksemaid aspekte, mis käsitlevad vastavalt virsikut „Pesca di Romagna“ ja nektariini „Nettarina di Romagna“. Esialgseid juhiseid sisaldavad lõigud on järgmised:

Pakendile tuleb ühesuuruste tähtedega märkida sõnad „Pesca di Romagna“ ja vahetult selle järgi sõnad „Indicazione Geografica Protetta“ („kaitstud geograafiline tähis“) ning seejärel sordi nimi. Samal visuaalsel alal peab olema esitatud pakendaja nimi, ärinimi ja aadress ning toote algne netokaal. Sõnu „Indicazione Geografica Protetta“ („kaitstud geograafiline tähis“) võib korrata pakendil või märgistusel ka mujal, sealhulgas akronüümina „I.G.P.“ („KGT“).

ja

Pakendile tuleb ühesuuruste tähtedega märkida sõnad „Nettarina di Romagna“ ja vahetult selle järgi sõnad „Indicazione Geografica Protetta“ („kaitstud geograafiline tähis“) ning seejärel sordi nimi. Samal visuaalsel alal peab olema esitatud pakendaja nimi, ärinimi ja aadress ning toote algne netokaal. Sõnu „Indicazione Geografica Protetta“ („kaitstud geograafiline tähis“) võib korrata pakendil või märgistusel ka mujal, sealhulgas akronüümina „I.G.P.“ („KGT“).

ja neid on muudetud järgmiselt:

8.3. Märgistamine Pakendile võib märkida sõnad „Pesca di Romagna“ või „Nettarina di Romagna“ ja vahetult selle järele sõnad „Indicazione Geografica Protetta“ („kaitstud geograafiline tähis“) või akronüüm I.G.P. („KGT“) ning sordi nimi. Samal visuaalsel alal peab olema esitatud pakendaja nimi, ärinimi ja aadress. Sõnu „Indicazione Geografica Protetta“ („kaitstud geograafiline tähis“) võib korrata pakendil või märgistusel ka mujal, sealhulgas akronüümina „I.G.P.“ („KGT“).

Need muudatused lihtsustavad veidi märgistamiseeskirju, jättes välja seadusega nõutavad elemendid, näiteks kaalu. Samuti võimaldavad need pakendajatel täpsustada lisaks kaitstud geograafilise tähise nimetusele ka puuviljade liiki.

Muudatus käsitleb kokkuvõtte punkti 4.8 ja koonddokumendi vastavat punkti 3.6.

Märgistamine – kaubamärgid

Artikli 8 sellesse osasse on lisatud lõige, mis käsitleb võimalust kasutada kaubamärke:

Sõnu ja/või sümboleid, mis osutavad nimedele, ärinimedele, kollektiivkaubamärkidele või individuaalsetele kaubamärkidele, võib kasutada koos sõnadega „IGP Pesca e Nettarina di Romagna“ ja Euroopa sümboliga.

See täiendus on vajalik klientide ja tarbijate vajadustega, sealhulgas ärilist laadi vajadustega kohandamiseks.

Muudatus käsitleb koonddokumendi punkti 3.6.

Märgistamine – muud tingimused

Välja on jäetud järgmine lõigud:

Sellistel viljadel, mis on küll toodetud Emilia Romagna maakonnas, kuid mis ei vasta käesoleva tootespetsifikaadi artiklis 6 sätestatud suuruse ja suhkrusisalduse miinimumnõuetele, ei tohi olla kaitstud geograafilist tähist „Pesca di Romagna“ ega ühtegi muud geograafilist tähist. Sellistel viljadel, mis on küll toodetud Emilia Romagna maakonnas, kuid mis ei vasta käesoleva tootespetsifikaadi artiklis 6 sätestatud suuruse ja suhkrusisalduse miinimumnõuetele, ei tohi olla kaitstud geograafilist tähist „Nettarina di Romagna“ ega ühtegi muud geograafilist tähist.

ja

Ekspordiks ette nähtud partiidel peab olema ka märge „Prodotto in Italia“(„Toodetud Itaalias“).

Nõuetele mittevastavate toodete puhul peeti asjakohaseks jätta nimetuse kasutamise keeld välja, kuna see on eelmistes artiklites juba selgelt märgitud. Märge „Prodotto in Italia“ on samuti seadusega nõutav ja seda ei peeta vajalikuks teksti alles jätta.

See muudatus ei mõjuta kokkuvõtet ega koonddokumenti.

Märgistamine – töötlemiseks ettenähtud toode

Tootespetsifikaadi artiklile 8 on lisatud ka järgmine lõik:

Töötlemiseks ettenähtud vilju võib tarnida ka lahtiselt pakendites või mahutites, mis vastavad kehtivatele õigusaktidele ja millel on asjakohane märgis, et tagada sellise kaitstud geograafilise tähisega toote „Pesca e Nettarina di Romagna“ nõuetekohane identifitseerimine ja jälgitavus, mis on ette nähtud töötlemiseks.

Kuna eeskirjad on kehtestatud ka töötlemiseks ettenähtud viljade kohta, on vaja tootespetsifikaadile lisada asjakohased märgistusnõuded, et tagada nõuetekohane ja kohene identifitseerimine.

Muudatus käsitleb koonddokumendi vastavat punkti 3.6.

MUU

Kontrollid

Tootespetsifikaadi artikli 5 järgmised laused:

Artikkel 5 Virsiku „Pesca di Romagna“ tootmiseks sobivad virsikupuuaiad kantakse asjakohasesse loodavasse registrisse, mida ajakohastatakse ja avaldatakse kord aastas. Nektariini „Nettarina di Romagna“ tootmiseks sobivad virsikupuuaiad kantakse asjakohasesse loodavasse registrisse, mida ajakohastatakse ja avaldatakse kord aastas.

ja

„Emilia Romagna maakond vastutab artiklis 4 sätestatud tehniliste tingimuste täitmise kontrollimise eest. Selle registri koopiat hoitakse kõikides tootmispiirkonnas asuvates kommuunides. Põllumajandus-, toidu- ja metsanduspoliitika ministeerium määrab kindlaks registrisse kandmise, iga-aastaste toodangudeklaratsioonide esitamise ja nõutavate lubade väljastamise korra, et tagada igal aastal geograafilise tähise all turustamiseks heakskiidetava toodangu nõuetekohane ja asjakohane kontroll.“

on välja jäetud, ümber sõnastatud ja asendatud tootespetsifikaadi artikliga 7 järgmiselt:

„Artikkel 7. Kontrollid Vastavalt määruse (EL) nr 1151/2012 artiklitele 36 ja 37 kontrollib kontrolliasutus toote vastavust tootespetsifikaadi nõuetele. Valitud kontrolliasutus on Check Fruit srl aadressil Via dei Mille, 24, 40121 Bologna, Itaalia (Tel +39 0516494836, Faks +39 0516494813, info@checkfruit.it).“

Tootespetsifikaadi artikkel 7 on tervikuna ümber sõnastatud kooskõlas määruse (EL) nr 1151/2012 artikli 7 punktiga g.

Muudatus käsitleb kokkuvõtte punkti 4.7 ja ei puuduta koonddokumendi.

MUU

Artiklite järjekord ja pealkirjad

Tootespetsifikaadi artiklid ja sisu on järjestatud ja nummerdatud vastavalt (EL) nr 1151/2012 artiklile 7. Lugemise hõlbustamiseks on igale artiklile lisatud pealkiri.

Kavandatud muudatuste kohaselt on artiklid järgmised:

— Artikkel 1. Nimetus

— Artikkel 2. Toote omadused

— Artikkel 3. Tootmispiirkond

— Artikkel 4. Päritolutõend

— Artikkel 5. Toote saamismeetod

— Artikkel 6. Seos geograafilise piirkonnaga

— Artikkel 7. Kontrollid

— Artikkel 8. Säilitamine, pakendamine ja märgistamine

Tootespetsifikaadi nende osade konsolideerimine, mis on mõlema puuviljaliigi puhul ühesugused

Kehtiv tootespetsifikaat koosneb kahest eraldi dokumendist, millest esimene käsitleb virsikut „Pesca di Romagna“ ja teine nektariini „Nettarina di Romagna“. Mõlemas dokumendis korratakse mitut aspekti ja nõuet, mis on mõlema puuviljaliigi puhul identsed. Tootespetsifikaadi loetavuse parandamiseks ja eeskirjade selgemaks muutmiseks on seda seetõttu lühendatud järgmiselt:

— ühendades artiklid 1, 3, 4, 5, 6, 7 ja 8;

— säilitades artikli 2 alajaotuse tooteliikide kaupa, selgitades, et kohaldatakse erinevaid sortide loetelusid.

KOONDDOKUMENT

KGT „Pesca e Nettarina di Romagna“

ELi nr: PGI-IT-1535-AM02 – 15.9.2020

KPN ( ) KGT (X)

1. [KPN või KGT] nimetus(ed)

„Pesca e Nettarina di Romagna“

2. Liikmesriik või kolmas riik

Itaalia

3. Põllumajandustoote või toidu kirjeldus

3.1. Toote liik [XI lisa alusel]

Klass 1.6. Puuviljad, köögiviljad ja teraviljad töötlemata ja töödeldud kujul

3.2. Punktis 1 esitatud nimetusele vastava toote kirjeldus

Nimetus „Pesca e Nettarina di Romagna“ hõlmab üksnes järgmiste virsikusortide vilju:

Virsikud

Varased kollase viljalihaga sordid:

„Bordò“, „Coraline“ (või „Monco“), „Crimson Lady“, „Dixired“, „Flavorcrest“, „Maycrest“, „Merril Gem Free 1“, „Rich May“, „Royal Glory“, „Royal Majestic“, „Royal Time“, „Ruby Rich“, „Sagittaria“, „Spring Lady“, „Sprinbelle“, „Springcrest“, „Sugar Time“.

Vahepealsed ja hilised kollase viljalihaga sordid:

„Azurite“, „Corindon“, „Diamond Princess“, „Elegant Lady“, „Fayette“, „Glohaven“, „Grenat“, „Maria Marta“, „Mercil“ (või „O’Henry“), „Plusplus“, „Redhaven“, „Rich Lady“, „Rome Star“, „Royal Estate“, „Royal Jim“, „Royal Lee“, „Royal Pride“, „Royal Summer“, „Royal Sweet“, „Summer Rich“, „Suncrest“, „Sweet Dream“, „Sweet Henry“, „Symphonie“, „Vista Rich“, Zainori’ (või „Kaweah“), „Zee Lady“.

Varased valge viljalihaga sordid:

„Greta“, „Iris Rosso“, „Monsolle“, „Patty“.

Vahepealsed ja hilised valge viljalihaga sordid:

„Duchessa d’Este“, „Ivory Sun“, „Maria Bianca“, „Maura“, „Regalsnow“ (või „Maperla“), „Rosa del West“, „Rossa di San Carlo“, „Star Princess“, „Snow Lady“, „Tendresse“ (või „Joulie“), „Zaidaso“ (või „Kewina“).

Nektariinid

Varased kollase viljalihaga sordid:

„Alice“, „Ambra“, „Ara“, „Big Haven“, „Carene“, „Early Sungrand“, „Extreme Beauty“, „Gartairo“, „Garofa“, „Laura“, „Maillara“ (või „Big Bang“), „Maria Emilia“, „Maygrand“, „Nectaprima“, „Noracila“, „Rebus 028“, „Weimberger“.

Vahepealsed ja hilised kollase viljalihaga sordid:

„Alma“, „Alma 2“, „Alexa“, „Amiga“, „Alitop“, „August Red“, „Big Top“ (või „Zaitabo“), „Diamond Ray“, „Dorabelle“, „Doracile“, „Dulcis“, „Dulciva“, „Early Zee“, „Fairlane“, „Fantasia“, „Febe“, „Flavortop“, „Gea“, „Guerriera“, „Honey Blaze“, „Honey Glo“, „Honey Kist“, „Honey Royale“, „Indipendence“, „Lady Erika“, „Late Fair“, „Luciana“, „Maria Aurelia“, „Maria Carla“, „Maria Laura“, „Max“, „Max 7“, „Monrené“, „Morsiani 60“, „Morsiani 90“, „Nectareine“, „Nectaross“, „Orine“, „Orion“, „Pit Lane“, „Pit Stop“, „Red Fair“, „Romagna Big“, „Romagna Giant“, „Romagna Gold“, „Romagna Lady“, „Romagna Queen“, „Romagna Summer“, „September Bright“, „Spring Red“, „Stark Red Gold“, „Sweet Lady“, „Sweet Red“, „Venus“, „Western Red“.

Varased valge viljalihaga sordid:

„Caldesi 2000“, „Garcica“, „Romagna Red“, „Romagna Star“, „Silver King“, „Turquoise“.

Vahepealsed ja hilised valge viljalihaga sordid:

„Caldesi 2020“, „Maillarmagie“ (või „Magique“), „Majestic Pearl“, „Nectarmagie“, „Nectaperle“, „Romagna 3000“, „Romagna Bright“, „Romagna Sweet“, „Romagna Top“, „Silver Giant“, „Silver Star“, „Sandine“, „Tourmaline“, „Zephyr“.

Toote „Pesca e Nettarina di Romagna“ saamiseks on lubatud kasutada muid sordiuuringute tulemusena saadud virsikusorte, kui katse- ja dokumentaalsete tõenditega tõendatakse, et toote saamismeetod ja viljade kvaliteediomadused vastavad käesolevale tootespetsifikaadile. Nende sortide kasutamisest „Pesca e Nettarina di Romagna“ saamiseks tuleb eelnevalt teavitada põllumajandus-, toiduainete- ja metsanduspoliitika ministeeriumi, kes peab läbi viima hindamise ning võib sellel eesmärgil küsida kontrolliasutuse või muu asutuse tehnilist arvamust.

Kvaliteediomadused

Toode „Pesca e Nettarina di Romagna“ peab tarbimisse laskmisel vastama järgmistele omadustele.

Varased kollase viljalihaga ja valge viljalihaga sordid

— Miinimumsuurus A: läbimõõt vähemalt 67 mm, millele vastab miinimumkaal 135 g;

— suhkrusisaldus: vähemalt 9,5 °Bx;

— viljakest ja kuju peavad vastama asjaomase sordi omadustele.

Vahepealsed ja hilised kollase viljalihaga ja valge viljalihaga sordid

— Miinimumsuurus A: läbimõõt vähemalt 67 mm, millele vastab miinimumkaal 135 g;

— suhkrusisaldus: vähemalt 11 °Bx;

— viljakest ja kuju peavad vastama asjaomase sordi omadustele.

Vilju võib kasutada ka töötlemiseks.

Lisaks on ainult töötlemise korral võimalik kasutada ka vilju, mis vastavad kõigile tootespetsifikaadi nõuetele, välja arvatud suuruse ja kujuga seotud nõuded. Lubatud on ka koore kerged pindmised kahjustused, tingimusel et need ei mõjuta vilja kvaliteeti ega säilivusaega. Selliseid vilju ei tohi lõpptarbijatele müüa.

3.3. Sööt (üksnes loomse päritoluga toodete puhul) ja tooraine (üksnes töödeldud toodete puhul)

–

3.4. Tootmise erietapid, mis peavad toimuma määratletud geograafilises piirkonnas

Kõik kaitstud geograafilise tähisega toote „Pesca e Nettarina di Romagna“ tootmise etapid kuni toote koristamiseni peavad toimuma üksnes punktis 4 määratletud geograafilises piirkonnas.

3.5. Sellise toote viilutamise, riivimise, pakendamise jm erieeskirjad, millele registreeritud nimetus viitab

Selliste viljade säilitamiseks, mida võib tähistada kaitstud geograafilise tähisega „Pesca e Nettarina di Romagna“, tuleb kasutada jahutusmeetodit. Külmladude niiskuse ja temperatuuri väärtused peavad tagama konkreetsete kvaliteediomaduste säilimise.

Lahtistes pakendites olevate KGT-ga toodete identifitseerimiseks tuleb iga puuvili märgistada kleebisega, pakendis olevatest puuviljadest peab olema märgistatud vähemalt 70 %.

Kui viljad ei ole kleepmärgisega varustatud, peavad pakendid, näiteks kaubaalused või korvid, olema kindlasti kinni pitseeritud, nii et pakendi sisu ei saa pitserit avamata välja võtta.

Samuti on lubatud müügikohas müüa lahtiselt toodet, mis on võetud kinnipitseeritud pakenditest või kleepmärgiga varustatud vilju sisaldavatest pakenditest, tingimusel et toode on paigutatud spetsiaalsetesse kastidesse või mahutitesse, millel on nähtavalt esitatud sama teave, mis on nõutav pakendite puhul.

3.6. Sellise toote märgistamise erieeskirjad, millele registreeritud nimetus viitab

Pakendile võib märkida sõnad „Pesca di Romagna“ või „Nettarina di Romagna“ ja vahetult selle järele sõnad „Indicazione Geografica Protetta“ („kaitstud geograafiline tähis“) või akronüüm I.G.P. („KGT“) ning sordi nimi. Samal visuaalsel alal peab olema esitatud pakendaja nimi, ärinimi ja aadress.

Sõnu „Indicazione Geografica Protetta“ („kaitstud geograafiline tähis“) võib korrata pakendil või märgistusel ka mujal, sealhulgas akronüümina „I.G.P.“ („KGT“).

Sõnu ja/või sümboleid, mis osutavad nimedele, ärinimedele, kollektiivkaubamärkidele või individuaalsetele kaubamärkidele, võib kasutada koos sõnadega „IGP Pesca e Nettarina di Romagna“ ja Euroopa sümboliga.

Töötlemiseks ettenähtud vilju võib tarnida ka lahtiselt pakendites või mahutites, mis vastavad kehtivatele õigusaktidele ja millel on asjakohane märgis, et tagada sellise kaitstud geograafilise tähisega toote „Pesca e Nettarina di Romagna“ nõuetekohane identifitseerimine ja jälgitavus, mis on ette nähtud töötlemiseks.

4. Geograafilise piirkonna täpne määratlus

Toote „Pesca e Nettarina di Romagna“ tootmispiirkond hõlmab Emilia Romagna maakonna virsikukasvatuseks sobilikku territooriumi, mis on määratletud järgmiselt:

1) Ferrara provintsi järgmised kommuunid: Argenta, Cento, Codigoro, Copparo, Ferrara , Fiscaglia – loc. Massa Fiscaglia, Poggio Renatico, Portomaggiore, Terre del Reno – loc. S. Agostino, Tresignana – loc. Tresigallo, Voghiera;

2) Bologna provintsi järgmised kommuunid: Borgo Tossignano, Budrio, Casalfiumanese, Castel Guelfo di Bologna, Castenaso, Fontanelice, Granarolo dell’Emilia, Imola, Medicina, Minerbio, Molinella, Mordano;

3) Forlì-Cesena provintsi järgmised kommuunid: Bertinoro, Castrocaro Terme e Terra del Sole, Cesena, Cesenatico, Dovadola, Forlì, Forlimpopoli, Gambettola, Gatteo, Longiano, Meldola, Mercato Saraceno, Modigliana, Montiano, Predappio, Roncofreddo, Savignano sul Rubicone;

4) Ravenna provintsi järgmised kommuunid: Alfonsine, Bagnacavallo, Bagnara di Romagna, Brisighella, Casola Valsenio, Castel Bolognese, Cervia, Conselice, Cotignola, Faenza, Fusignano, Lugo, Massa Lombarda, Ravenna, Riolo Terme, Russi, Sant’Agata sul Santerno, Solarolo;

5) Rimini provintsi järgmised kommuunid: Santarcangelo di Romagna.

5. Seos geograafilise piirkonnaga

Mullastiku ja kliima eripära ning tootmispiirkonna ettevõtjate oskusteave võimaldavad kasvatada selliseid virsikuid ja nektariine, millel on suurepärased keemilis-füüsikalised ja organoleptilised omadused ning mida turustatakse Emiglia Romagna tüüpiliste toodetena nii riigi kui Euroopa tasandil. Tootmispiirkonnas valitseb iseloomulik madalikukliima, mida mõjutab Aadria mere lähedus. Tootmispiirkonna keskmine temperatuur on maakonna kõrgeim ning peaaegu täielikult puuduvad kevadkülmad, mis võiksid vilju kahjustada. „Pesca e Nettarina di Romagna“ tootmise tähtsus ei ole seotud mitte ainult objektiivsete ja optimaalsete mulla- ja ilmastikutingimustega, vaid ka piirkonna sotsiaalse ja tootmisstruktuuriga, mis on võimeline neid ressursse kasutama ning muundama pinnase- ja tööjõuressursid viljadeks. „Pesche e Nettarine di Romagna“ kasvatuspiirkonnas on väga levinud tootjaühendused, kes tänu oma korralduslikule suutlikkusele on rajanud piirkonnas tipptasemel tehnoloogiat kasutavad tootekogumiskeskused. Samuti on tootjad tänu selliste tootjaorganisatsioonide olemasolule ja nende korralduslikule suutlikkusele juba aastaid rakendanud kogu piirkonnas vabatahtlikult integreeritud tootmismeetodeid. Need keskkonnasõbralikud ja tarbijate tervisega arvestavad tootmismeetodid on muutunud nüüd tavapäraseks, mis aitab suurendada puuviljade tootmise keskkonnasäästlikkust. Piirkond on niivõrd pühendunud virsikute ja nektariinide tootmisele, et annab ligikaudu veerandi Itaalia asjaomase sektori kogutoodangust.

Viide tootespetsifikaadi avaldamisele

Tootespetsifikaadi terviktekstiga saab tutvuda veebisaidil http://www.politicheagricole.it/flex/cm/pages/ServeBLOB.php/L/IT/IDPagina/3335

või

otse põllumajandus-, toidu- ja metsanduspoliitika ministeeriumi kodulehel (www.politicheagricole.it), klõpsates „Qualità“ (ekraanil ülal paremal), seejärel „Prodotti DOP IGP STG“ (ekraanil vasakus ääres) ja lõpuks „Disciplinari di Produzione all’esame dell’UE“.

(1) ELT L 343, 14.12.2012, lk 1.